CELEX: 62017CN0002
Language: lt
Date: 2017-01-02 00:00:00
Title: Byla C-2/17: 2017 m. sausio 2 d. Tribunal Superior de Justicia de Galicia (Ispanija) pateiktas prašymas priimti prejudicinį sprendimą byloje Instituto Nacional de la Seguridad Social/Tesorería General de la Seguridad Social ir Jesús Crespo Rey

3.4.2017   
            
            
               LT
            
            
               Europos Sąjungos oficialusis leidinys
            
            
               C 104/33
            
         2017 m. sausio 2 d.Tribunal Superior de Justicia de Galicia (Ispanija) pateiktas prašymas priimti prejudicinį sprendimą byloje Instituto Nacional de la Seguridad Social/Tesorería General de la Seguridad Social ir Jesús Crespo Rey
   
   (Byla C-2/17)
   (2017/C 104/47)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Superior de Justicia de Galicia
   
   
      Šalys pagrindinėje byloje
   
   
      Apeliantas: Instituto Nacional de la Seguridad Social
   
   
      Kitos apeliacinio proceso šalys: Tesorería General de la Seguridad Social, Jesús Crespo Rey
   
      Prejudiciniai klausimai
   
   
               1.
            
            
               Ar 2004 m. balandžio 29 d. Europos Parlamento ir Tarybos reglamento (EB) Nr. 883/2004 (1) dėl socialinės apsaugos sistemų koordinavimo XI priedo [Ispanijai skirtame] 2 punkte vartojama frazė „Ispanijos įmokų bazė, taikyta [referenciniams laikotarpiams] artimiausiu laiku“, turi būti aiškinama taip, kad į ją nepatenka tos įmokų bazės, kurios taikomos pagal Ispanijos vidaus teisės nuostatas, pagal kurias sugrįžęs darbuotojas migrantas, kurio realiai Ispanijoje sumokėtos paskutinės įmokos buvo didesnės nei minimalios įmokų bazės, turi galimybę tik pasirašyti sutartį dėl įmokų, kurios mokamos remiantis mažiausiomis įmokų [apskaičiavimo] bazėmis, išsaugojimo, nors tuo atveju, jeigu jis būtų buvęs sėslus darbuotojas, jis būtų turėjęs galimybę šią sutartį pasirašyti su didesnėmis įmokų [apskaičiavimo] bazėmis?
            
         
               2.
            
            
               Jeigu atsakymas į pirmąjį klausimą būtų teigiamas, ar, atsižvelgiant į 2004 m. balandžio 29 d. Europos Parlamento ir Tarybos reglamento (EB) Nr. 883/2004 XI priedo [Ispanijai skirtą] 2 punktą, siekiant ištaisyti darbuotojui migrantui padarytą žalą, priemonės, kuriomis atsižvelgiama į paskutines realias Ispanijoje padarytas tinkamai indeksuotas įmokas ir pagal kurias įmokų mokėjimo laikotarpį, įgytą pagal sutartį dėl įmokų išsaugojimo, galima laikyti neutraliu arba tarpiniu laikotarpiu, yra tinkamos?
            
         
      (1)  OL L 166, 2004, p. 1; 2004 m. specialusis leidimas lietuvių k., 5 sk., 5 t., p. 72.